google/wiki40b huggingface dataset:
Mainan seks

Mainan seks ialah objek atau alat yang kegunaannya khusus untuk membantu seseorang mencapai keseronokan seks. Mainan seks yang paling popular direka supaya menyerupai alat kelamin manusia yang mungkin boleh bergetar atau tidak. Istilah ini juga boleh digunakan untuk radas BDSM dan perabot seks, namun salah jika digunakan untuk barang-barang seperti perancang kehamilan, pornografi dan kondom.
Inō Tadataka

Ino Tadataka (伊能 忠敬 11 Februari, 1745 - 17 Mei, 1818) ialah seorang juruukur dan ahli kartografi berbangsa Jepun. Dia dikenali kerana menyiapkan peta pertama Jepun yang dibuat menggunakan teknik-teknik ukur moden.

Kehidupan awal

Ino dilahirkan di Kujukuri, sebuah kampung tepi pantai di Kazusa, Chiba, diambil sebagai anak angkat (pada usia 17 tahun) oleh keluarga Ino yang berjaya di Sawara (kini sebuah daerah di Katori, Chiba), sebuah pekan di Shimosa. Dia menjalankan perniagaan keluarga, dengan meluaskan perniagaan pembruan sake dan jualan berasnya, sehingga dia bersara pada usia 49 tahun. Pada masa ini dia berpindah ke Edo dan menjadi murid ahli falak Takahashi Yoshitoki, yang daripadanya dia belajar astronomi Barat, geografi dan matematik.

Misi

Pada tahun 1800, setelah hampir lima tahun pembelajaran, keshogunan mengizinkan Ino untuk melakukan ukur negara menggunakan wangnya sendiri. Tugasan ini, yang memakan 17 tahun yang tinggal daripada hayatnya, mencakupi keseluruhan pinggir laut dan beberapa bahagian dalaman setiap pulau utama Jepun. Sepanjang tempoh ini Ino dilaporkan menghabiskan 3,736 hari untuk membuat pengukuran (dan mengembara sejauh 34,913km), sering berhenti untuk mempersembahkan peta-peta yang memaparkan perkembangan ukurnya kepada shogun. Dia menghasilkan sejumlah peta terperinci (sebahagiannya pada skala 1:36,000, yang lain pada 1:216,000) bahagian-bahagian terpilih Jepun, kebanyakannya di Kyushu dan Hokkaido.
Karya agung Ino, peta 1:216,000nya tentang keseluruhan pinggir laut Jepun, kekal tidak disiapkan semasa kematiannya pada tahun 1818, tetapi disempurnakan oleh pasukan ukurnya pada tahun 1821. Sebuah atlas yang mengumpulkan semua kerja ukurnya, yang berjudul Dai Nihon Enkai Yochi Zenzu (ja:大日本沿海輿地全図 Peta Kawasan Laut Jepun), diterbitkan pada tahun itu. Ia mempunyai tiga mukasurat peta-peta skala besar pada 1:432,000, yang menunjukkan keseluruhan negara itu pada lapan mukasurat pada 1:216,000 dan 214 mukasurat kawasan-kawasan laut terpilih dalam perincian halus pada 1:36,000. The Ino-zu (peta Ino), banyak daripadanya yang tepat sehingga 1/1000  bagi satu darjah, kekal menjadi peta Jepun yang paling sahih selama hampir seabad, dan peta-peta yang berdasarkan karyanya digunakan selewat 1924.
Di samping petanya, Ino menghasilkan beberapa karya ilmiah mengenai ukur dan matematik, termasuklah Chikyu sokuenjutsu mondo dan Kyukatsuen hassenho.

Peringatan

Ino diraikan sebagai salah seorang arkitek Jepun moden. Sebuah muzium, yang didedikasikan pada ingatan terhadapnya, telah dibuka di bekas rumahnya di Sawara, dan pada tahun 1996 ditetapkan sebagai Tapak Bersejarah Negara. Pada November 1995 kerajaan Jepun mengeluarkan setem post peringatan 80 yen, yang menunjukkan potret Ino dan satu bahagian daripada peta Edonya. Kebanyakan salinan lengkap atlas itu telah hilang atau musnah (selalunya akibat kebakaran), walaupun salinan yang hampir lengkap peta skala besar ditemui dalam koleksi Perpustakaan Kongres AS pada tahun 2001.
Kampung Gong Tiong

Poskod

Poskod yang digunakan di Kampung Gong Tiong, Kampung Raja, Terengganu adalah 22200.
Saint-Pierre-Colamine

Saint-Pierre-Colamine merupakan sebuah komun di jabatan Puy-de-Dôme di tengah Perancis.
Bassas da India

Bassas da India (juga disebut Basse de Judie) merupakan sebuah atol melingkar tidak berpenghuni berdiameter 10 km, yang memiliki keluasan (termasuk laguna) 80 km². Terletak di selatan Selat Mozambique, sekitar setengah jalan antara Madagascar (385 km ke timur) dan Mozambique, dan 110 km barat-laut Pulau Europah. Meninggi curam dari dasar laut 3000 m di bawahnya. Cincin karang berdiameter 100 m dan membentuk sebuah laguna yang memiliki kedalaman maksimal 15 m. Zona Ekonomi Eksklusif (ZEE) seluas 123,700 km² berbatasan dengan Pulau Europah.
Atol tersebut terdiri dari sepuluh pulau karang, tanpa tanaman, dengan luas seluruhnya 0.2 km². Semua yang berada di bagian utara dan timur setinggi 2.1 hingga 3 m, dan di barat dan selatan setinggi 1.2 m. Karang itu seluruhnya tertutupi permukaan laut mulai 3 jam sebelum hingga 3 jam setelah gelombang pasang. Pesisir pantai karang sepanjang 35.2 km. Daerah ini terancam siklon. Atol itu menjadi bahaya perkapalan dan merupakan situs bagi beberapa bangkai kapal.

Sejarah

Bassas da India ditemukan pertama kali oleh penjelajah Portugis di awal abad ke-16. Dinamai Baixo da Judia, "Shoal of Judia". "Judia" merupakan nama kapal Portugis yang terdampar di kepulauan karang itu. Kapal tersebut dinamai "Judia" (Jewess dalam Bahasa Portugis), karena pemiliknya seorang pedagang Yahudi dari Portugal.
Karang ini diubah namanya menjadi Bassas da India oleh kartografer yang salah menulis kata "Judia" karena huruf-huruf membingungkan ketika menyalin peta lama (Huruf besar "J" menjadi "I" dan "u" menjadi "n").
Tahun 1897 menjadi kekuasaan Perancis, kemudian diperintah oleh seorang komisioner yang menetap di Réunion pada tahun 1968.
Kampung Belukat Juling

Poskod

Poskod yang digunakan di Kampung Belukat Juling, Endau, Johor ialah 86900.
James Wan

Sejarah

Wan dilahirkan di Kuching, Sarawak, Malaysia yang berketurunan Cina. Beliau dibesarkan di Perth, Australia Barat pada usia muda. Ia adalah impiannya untuk membuat filem dari usia 11 tahun. Beliau pergi untuk belajar di Royal Melbourne Institute of Technology dan menamatkan Ijazah Sarjana Muda dalam bidang seni.
Sebelum menjadi popular dalam industri perfileman, dia membuat filem pertamanya iaitu Stygian bersama Shannon Young, yang telah memenangi 'Best Guerrilla Film' di Festival Filem Underground Melbourne pada tahun 2000.
Beliau kemudiaannya telah bertemu dengan rakan kongsi perniagaan pada masa hadapannya iaitu Leigh Whannell semasa belajar di RMIT. Beliau kemudian bekerjasama mewujud dan mengarahkan filem seram (francais), Saw dengan bantuan Whannell sebagai penulias skrip untuk filem tersebut. Wan dan Whannell mengarah versi pendek filem untuk mempamerkan skrip filem tersebut. Whannell memainkan watak David di dalam filem pendek tersebut dan watak utama sebagai Adam di dalam filem. Ketiga-tiga pengeluar yang melihat filem pendek tersebut dan membaca skrip filem Whannell bersetuju untuk menghasilkan filem itu sebelum Wan dan Whannell mendarat di Los Angeles. Wan dan Whannell memutuskan untuk melepaskan gaji terlebih dahulu sebagai balasan untuk keuntungan filem. Pengembaraan filem dilakukan dengan bajet yang rendah iaitu sebanyak 1.2 juta membuatkan pengeluar berfikir untuk mengeluarkannya terus dalam format DVD. Walau bagaimanapun, Saw telah mencipta rekod francis filem seram yang diluar jangkaan dan pendapatan Wan dan Whannell lebih daripada apa yang mereka ramalkan.
Sejak mecipta francais Saw, Wan dan Whannell telah berkhidmat sebagai pengeluar eksekutif kepada sequel Saw II, Saw III, Saw V, Saw V, Saw VI, dan Saw 3D. Beliau juga sibuk membuat kerja-kerja lain bersama dengan Leigh Whannell. Pada tahun 2007, beliau pergi untuk meluaskan filemnya dengan filem seram lain Dead Silence, dan drama Death Sentence. Setelah bekerja untuk tiga filem terdahulu, Wan memberitahu CraveOnline bahawa dia sudah bersedia untuk "sedikit masa hanya untuk berehat ... tetapi pada masa yang sama saya menggunakan kesempatan ini untuk menulis lagi. " Wan juga telah mengarahkan satu trailer untuk permainan video Dead Space.
Ia telah diumumkan bahawa filem James yang akan datang merupakan adaptasi daripada novel grafik Fall Night mengisahkan penjenayah yang dihantar ke satu penjara Texas yang dikawal oleh Pontianak. Menurut kepada IMDb filem berjudul tersebut berjadul 'Nightfall' bukannya 'Fall Night',ia masih tidak jelas yang mana satu tajuk rasmi bagi filem tersebut. Selain ini, Leigh Whannell telah menyatakan bahawa beliau dan Wan akan menulis satu lagi projek bersama-sama yang dipanggil X Ray dan menyifatkan ia sebagai sebuah filem filem seram yang berlatar belakangkan dunia pada zaman noir. Ia telah dilaporkan juga bahawa projek James Wan yang seterusnya ialah Spectre sebuah filem seram yang menampilkan pelakon Nicole Kidman sebagai teraju utama.
Filem terkininya, Insidious telah ditayangkan di Festival Filem Toronto 2010 dan dikeluarkan menerusi pawagam pada bulan April 2011.
Sumuradem

Poskod

Poskod yang digunakan di Sumuradem adalah 45257. Terdapat buah desa di dalam daerah kecamatan Sukra.
Etnologi

Etnologi merupakan perkataan yang berasaskan perkataan etnik, iaitu bangsa manusia. Etnologi merujuk kepada salah satu daripada cabang bidang sains antropologi, yang mengkaji rumpun bangsa manusia dan pelbagai aspek kebudayaannya serta perhubungan antara satu bangsa dengan yang lain.
Dinosaur berbulu pelepah

Dinosaur berbulu pelepah adalah mana-mana spesies dinosaur yang mempunyai bulu pelepah seperti burung. Semenjak penyelidikan saintifik bermula ke atas dinosaur pada awal abad ke-19, dinosaur pada umumnya dipercayai tergolong sebagai reptilia; perkataan "dinosaur" yang dicipta pada tahun 1842 oleh ahli paleontologi Richard Owen, datangnya dari bahasa Yunani yang bermaksud "biawak yang menggerunkan". Namun pandangan asal ini mula berubah ketika "kebangkitan semula dinosaur" dalam penyelidikan sains pada lewat 1960-an, malah menjelang pertengahan 1990-an timbulnya banyak bukti bahawa dinosaur jauh lebih rapat bersaudara dengan burung. Sebenarnya burung kini dipercayai adalah keturunan dinosaur teropod dan oleh itu digolongkan sebagai rumpun dinosaur, iaitu sebarang burung moden boleh dianggap dinosaur berbulu pelepah kerana semua burung moden memiliki bulu pelepah (kecuali beberapa baka ayam yang terhasil daripada pembiakbakaan terpilih buatan manusia).
Dalam kalangan dinosaur pupus telah ditemuinya bulu pelepah atau integumen seakan-akan bulu pelepah pada puluhan genus menerusi bukti fosil langsung mahupun tidak langsung. Sebahagian besar penemuan bulu pelepah datangnya dari makhluk teropod koelurosaur. Akan tetapi, integument juga ditemui pada sekurang-kurangnya tiga ekor makhluk ornitiskia, maka besar kemungkinan bahawa proto-bulu pelepah juga terdapat pada dinosaur yang awal sekali, apatah lagi mungkin juga haiwan yang jauh lebih purba, ekoran pycnofiber pada pterosaur. Rumpun buaya juga memiliki beta keratin yang amat serupa dengan burung, menandakan mereka berevolusi dari gen leluhur yang serupa.
Burgwalde

Burgwalde merupakan sebuah kawasan perbandaran terletak di daerah Eichsfeld, Thüringen, Jerman.
Syarikat Star Film, Perancis

Syarikat Star Film ("nama dagangnya") atau nama asalnya Manufacture de films pour cinématographes}} adalah sebuah syarikat pengeluaran filem Perancis yang dikendalikan oleh pakar ilusi dan pengarah filem Georges Méliès.

Sejarah

Pada 28 Disember 1895, Méliès menghadiri demonstrasi pertama oleh Lumière Brothers bagi Kinetoscope. Acara yang diadakan di sebuah bilik di 14 Boulevard des Capucines di Paris dengan seratus kerusi dan harga kemasukan ₣1, menunjukkan kepraktisan kamera filem dan projektor. Mengikut ingatan masa lalu oleh Méliès, dia segera mendekati Antoine Lumière dan menawarkan untuk membeli sebuah projektor Lumière untuk percubaannya sendiri; Lumière enggan. Méliès terus membuat tawaran berulang, semuanya sama sekali ditolak. Méliès seterusnya beralih kepada pengkaji filem British Robert W. Paul, dan pada bulan Februari 1896, memperoleh projektor Animatographe untuk ₣1,000, bersama dengan koleksi filem pendek, sesetengahnya oleh Paul dan beberapa yang lain oleh Edison Studios. Méliès membuat tayangan untuk kali pertama di teater ilusinya, Théâtre Robert-Houdin, pada April 1896. 
Sementara itu, setelah mempelajari prinsip-prinsip bagaimana projektor Paulus berfungsi, Méliès mereka kamera buatsendiri. Dengan bantuan seorang mekanik, Lucien Korsten, dia membinanya di bengkel teater, menggunakan bahagian-bahagian yang dikitar semula daripada mesin yang digunakan dalam ilusinya. Pada 2 September 1896, Méliès, Korsten, dan rakan sekutu, Lucien Reulos, memperoleh paten atas kerja mereka, dirasmikan sebagai Kinétograph, dan pada 2 Disember Méliès mencipta jenama Star Film, dengan slogan "The Whole World Within Reach" ("Seluruh Dunia Dalam Jangkauan."
Férolles-Attilly

Férolles-Attilly ialah sebuah komun yang terletak di komun Seine-et-Marne di utara-tengah Perancis.
Santovenia de la Valdoncina

Santovenia de la Valdoncina merupakan sebuah kawasan perbandaran di Sepanyol di León, di komuniti autonomi Castile dan León.
Bulan Bumi lain

Dakwaan kewujuduan bulan-bulan Bumi lain—iaitu, satu atau lebih satelit semula jadi selain Bulan yang mengorbit Bumi—telah wujud untuk beberapa waktu. Beberapa calon telah dicadangkan, tetapi tidak ada yang telah disahkan.
Walaupun Bulan adalah satelit semulajadi sahaja, terdapat beberapa objek bumi berhampiran (NEOs) dengan orbit yang berseragam dengan Bumi. Ini telah dipanggil, tidak tepat tetapi provokatif, "kedua", "ketiga" atau "lain" bulan Bumi. Bumi.
2016 HO3, asteroid yang ditemui pada 27 April 2016, mungkin satelit kuasi yang paling stabil. Kerana ia mengorbit Matahari, 2016 HO3 muncul untuk mengelilingi Bumi juga. Ia terlalu jauh untuk menjadi satelit sejati Bumi, tetapi adalah contoh terbaik dan paling stabil dari kuasi-satelit, sejenis objek bumi berhampiran. Mereka kelihatan mengorbit satu titik selain Bumi sendiri, seperti jalan orbit NEO asteroid 3753 Cruithne. Tentara bumi, seperti 2010 TK7, adalah NEO yang mengorbit Matahari (bukan Bumi) pada jalur orbital yang sama seperti Bumi, dan kelihatan memimpin atau mengikuti Bumi sepanjang jalan orbit yang sama.
Objek-objek semulajadi kecil lain di orbit sekitar Matahari boleh memasuki orbit sekitar Bumi untuk jangka masa yang singkat, menjadi satelit semulajadi sementara. Sehingga kini, satu-satunya contoh yang disahkan telah menjadi RH120 2006 di orbit bumi pada tahun 2006 dan 2007, walaupun keadaan selanjutnya telah diramalkan.
Gandar

Gandar ialah sebatang syaf yang dipasang pada tayar atau gear. Sebatang gandar boleh dipasang tetap pada tayar dan berputar bersama-sama dengan tayar atau dipasang tetap pada kenderaan, di mana hanya tayar sahaja yang bergerak di sekeliling gandar.
Gandar biasanya memiliki bebola bearing yang membenarkan putaran yang dipasang di tempat-tempat tertentu mengikut jenis gandar. Gandar yang dipasang tetap di tayar memiliki bearing di tempat cantuman gandar manakala gandar yang dipasang tetap di kenderaan mempunyai bebola bearing di pusat tayar untuk membenarkan putaran tayar.

Gandar kenderaan

Dalam kenderaan bermotor, gandar disambungkan kepada mesin penggerak kenderaan yang membantu menggerakkan sesebuah kenderaan. Gandar juga disambungkan terhadap stereng yang berfungsi mengawal arah pergerakan kenderaan. Sebatang gandar dicantumkan dengan brek di tayar kenderaan yang membantu menghentikan kenderaan.
Ballore

Ballore ialah komun di jabatan Saône-et-Loire dan di kawasan Bourgogne di timur Perancis.
Kampung Titi Semang

Poskod

Poskod yang digunakan di Kampung Titi Semang, Sik, Kedah adalah 08200.
Kampung Pondok Lalang

Poskod

Poskod yang digunakan di Kampung Pondok Lalang, Kuala Terengganu, Terengganu adalah 21060.
Fakhrul Zaman

Kerjaya awal

Fakhrul memulai kerjaya awal dengan pasukan Kelantan Bawah 19 pada tahun 2013. Disebabkan oleh prestasi yang sangat baik dengan pasukan, dia telah dinaikkan pangkat untuk bersama pasukan Kelantan Bawah 21 oleh jurulatih Kelantan Bawah 21 pada masa itu, Sideek Abdullah dan akhirnya membantu pasukan untuk memenangi Piala Presiden 2013, dia juga merupakan salah seorang penjaring utama pasukan. Dalam oktober 2015 dia bersama-sama dengan sepasukan dari Presiden Piala pasukan telah dipromosikan ke kanan skuad untuk 2016 Malaysia Super Liga kempen.

Kelantan

Pada 23 April 2016, dia telah membuat penampilan pertama untuk Kelantan dalam kemenangan 3-0 ke atas Terengganu dalam perlawanan Liga Super Malaysia dan menjaringkan gol pertama di perlawanan itu.

MIFA (pinjaman)

Pada 29 Jun 2017, Fakhrul telah dipinjamkan ke kelab Liga Premier Malaysia MIFA untuk tempoh enam bulan. Dia kembali ke Kelantan selepas kontraknya tamat.
Pelabuhan Bangkok

Pelabuhan Bangkok terletak di sebelah muara Sungai Chao Phraya, di selatan Thailand. Keluasannya lebih 900 ekar dan panjang pelabuhan ini 66 kilometer. Pelabuhan ini terletak di daerah Khlong Toei.
Masjid Tengku Ampuan Afzan

Sejarah

Masjid Tengku Ampuan Afzan digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Tengku Ampuan Afzan adalah Mohd Zainudin Bin Zakaria. Masjid Tengku Ampuan Afzan memiliki No Daftar: MY-06-KTN-00006.
Navalmoral de la Mata

Navalmoral de la Mata merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Sukahurip, Cihaurbeuti

Poskod

Poskod yang digunakan di Sukahurip adalah 46262. Terdapat 11 buah desa di dalam daerah kecamatan Cihaurbeuti.
Big Day Out

Big Day Out ialah pesta muzik tahunan yang diadakan di lima bandar raya Australia: Sydney, Melbourne, Gold Coast, Adelaide dan Perth, serta Auckland, New Zealand. Perayaan ini diadakan pada musim panas, biasanya pada Januari setiap tahun tetapi kadang kala diadakan pada awal Februari di beberapa bandar raya termasuk Perth. 
Acara ini dikonseptualisasikan selepas Violent Femmes  mengumumkan lawatan ke Australia. Promoter Ken West dan Vivian Lees mencari tindakan lain sebagai sokongan peringkat pertengahan untuk lawatan band itu. Mereka berjaya mendapatkan Nirvana untuk bermain di Sydney di Horden Pavilion. The Big Day Out memulakan kerjaya pada hari cuti umum Australia pada tahun 1992 di Sydney dan akhirnya berkembang ke Melbourne, Adelaide dan Perth pada tahun berikutnya. Gold Coast dan Auckland telah ditambah ke jadual pada tahun 1994. Pada tahun 2003, ia menampilkan tujuh atau lapan peringkat (bergantung kepada tempat), menampung muzik rock kontemporari popular, muzik elektronik, aksi antarabangsa utama dan aksi tempatan. Auckland telah dibawa keluar dari jadual lawatan pada tahun 2013, tetapi festival itu kembali ke bandar untuk jangka masa yang lepas pada tahun 2014. 
Selepas perkongsian antara Ken West dan Vivian Lees dibubarkan pada tahun 2011,Lees menjual sahamnya dalam acara itu kepada DJ Australia dan penganjur muzik AJ Maddah, yang menjadi penganjur bersama dengan promoter festival Amerika C3 Presents dari 2013 pada 2014. Pada awal bulan Jun 2014, C3 mencapai pemilikan penuh dari festival Big Day Out  dan mengumumkan pembatalan acara 2015 pada 26 Jun 2014 dengan pilihan untuk festival itu akan kembali pada masa depan dibiarkan terbuka. Walaupun demikian, acara itu belum lagi dikembalikan pada tahun-tahun berikutnya dan sehingga 2018 tidak ada rancangan untuk sebarang acara yang akan diadakan pada masa akan datang.
Arno Allan Penzias

Arno Penzias Allan ( /ˈpɛnziəs/ ; lahir April 26, 1933) ialah ahli fizik, ahli astronomi radio Amerika dan penerima Hadiah Nobel dalam fizik yang bersama penemu daripada sinaran latar belakang gelombang mikro kosmik bersama-sama dengan Robert Woodrow Wilson, yang membantu menubuhkan teori kosmologi Big Bang.
Fitrah Wanita

Fitrah Wanita adalah drama bersiri Malaysia 2010 yang disiarkan setiap Selasa mulai 13 Julai 2010, jam 12.30 tengah hari di TV2 mengisi slot Mid Day Delight. Diterbitkan oleh NHF Productions Sdn Bhd di bawah arahan Din Glamour. Nora Hendon sebagai penerbit kepada drama 13 episod ini.

Sinopsis

Kisah bermula dengan seorang lelaki yang bernama Wahab yang telah ditangkap kerana mencuri di sebuah kedai. Sementara itu, Rashidah, seorang majistret telah diarahkan untuk bertugas di Kuala Lumpur. Semasa dia sedang mencari rumah sewa di Kuala Lumpur dia ditegur oleh Sofiah, seorang wartawan dan penulis skrip drama sambilan serta Jamiah seorang pengusaha butik yang kebetulan tinggal di kawasan perumahan yang sama. Mereka memujuk supaya Rashidah tinggal di situ.
Semasa hari pertama Rashidah bertugas di mahkamah, dia telah bertembung dengan Insp. Aizat, seorang Pegawai Pendakwa di mahkamah. Insp. Aizat yang menyangkakan Rashidah seorang peguam cuba mengurat Rashidah.
Sementara itu, Sofiah teruk dikutuk oleh kawan-kawan sepejabatnya apabila drama yang ditulisnya disiarkan di RTM pada malam sebelumnya. Mereka mengatakan skrip Sofiah klise dan tidak menarik.
Sharifah Hanum pula berhadapan dengan masalah suaminya yang terlalu cemburu tentang hubungannya dengan Sudin, rakan kongsi di firma guaman mereka. Mereka seringkali bergaduh sehingga Sofiah terdengar pergaduhan mereka pada satu hari dan berfikir ia menarik untuk dijadikan cerita dalam skrip barunya.
Insp. Aizat memberanikan diri untuk mengajak Rashidah keluar makan. Keesokan harinya semasa di mahkamah dia termalu sendiri apabila mengetahui yang Rashidah ialah majistret yang baru bertugas di mahkamahnya.
Jamiah pula berhadapan dengan masalah ibu mertuanya yang terlalu mendesak agar dia cepat mendapat anak kerana dia sudah menunggu hampir 7 tahun untuk menimang cucu. Ibu Zaifuddin berusaha untuk memujuk dan meyakinkan Jamiah agar segera mendapat cucu dengan apa cara sekalipun kecuali mengambil anak angkat. Dia mahukan cucunya nanti dari dari darah dagingnya sendiri.
Konflik bermula apabila Wahab yang dijatuhkan hukuman penjara atas kesalahannya menyimpan dendam terhadap Rashidah. Setelah dibebaskan dia mula mencari jalan untuk membalas dendam terhadap Rashidah yang kemudiannya turut melibatkan sama tiga sahabat baiknya itu.
Begitu juga pergolakkan rumah tangga yang melanda Sharifah Hanum dan suaminya, Yazid akibat cemburu buta suaminya itu terhadap hubungan baik Hanum dengan teman sekerjanya, Sudin. Pertengkaran demi pertengkaran berlaku yang kemudiannya menyebabkan Rashidah, Jamiah dan Sofiah yang rapat dengannya terlibat sama mahu menyatukan kembali hubungan suami isteri itu.
Lalu bagaimanakah setiap masalah yang berlaku dirungkai satu persatu? Mampukah empat sahabat baik ini menyelesaikan masalah mereka bersama?
Tanjungkamuning

Poskod

Poskod yang digunakan di Tanjungkamuning adalah 44151. Terdapat buah desa di dalam daerah kecamatan Tarogong Kaler.
Tellig

Tellig merupakan sebuah kawasan perbandaran terletak di daerah Cochem-Zell, Rhineland-Palatinate, Jerman.
Istana Merdeka

Sejarah

Pada pertengahan kurun ke-19, Istana Rijswijk didapati mula tidak sesuai digunakan bagi tujuan pentadbiran. Pada tahun 1869, Gabenor-Jeneral Pieter Mijer mengarahkan pembinaan istana baru. Pembinaan bermula sedikit lewat iaitu pada tahun 1873 semasa di bawah pentadbiran Gabenor-Jeneral James Loudon. Mulanya istana ini bernama Istana Koningsplein. Namun istana ini kerap disebut sebagai Istana Gambir kerana banyaknya pohon gambir yang tumbuh.
Istana ini telah digunakan oleh para pejuang kemerdekaan Indonesia semasa Pengisytiharan Kemerdekaan Indonesia daripada Belanda pada tahun 1949. Republik Indonesia telah diwakili oleh Sri Sultan Hamengkubuwono IX manakala Belanda diwakili oleh A.H.H Lovink, perwakilan tertinggi kerajaan Belanda di Indonesia.
Teriakan "Merdeka! Merdeka!" dilaungkan oleh rakyat Indonesia semasa upacara penukaran bendera Belanda kepada Indonesia. Disebabkan peristiwa inilah Istana Gambir dinamakan semula menjadi Istana Merdeka.
Sehari setelah pengakuan kemerdekaan Indonesia oleh Belanda, pada 28 Disember 1949 Presiden Soekarno berserta ahli keluarga beliau telah tiba dari Yogyakarta dan tinggal untuk pertama kalinya di Istana Merdeka. Peringatan Hari Kemerdekaan Indonesia pada 17 Ogos di Istana Merdeka buat pertama kali diadakan pada tahun 1950. Selain Presiden Soekarno, Presiden Abdurrahman Wahid, Susilo Bambang Yudhoyono, dan Joko Widodo juga tinggal di istana ini.
Kini Istana Merdeka digunakan untuk upacara kenegaraan antaranya Peringatan Detik-detik Pengisytiharan, menyambut orang kenamaan, penyerahan surat tauliah duta besar negara sahabat serta pelantikan anggota muda sama ada dari Tentera Nasional mahupun Kepolisian Negara.
Bermula pada tahun 1975, lokasi mengadakan perayaan Hari Kemerdekaan Indonesia beralih ke Monumen Nasional di Jakarta Pusat.